CELEX: 22014A1129(01)
Language: sk
Date: 2014-10-31 00:00:00
Title: Dohoda vo forme výmeny listov medzi Európskou úniou a Malijskou republikou o štatúte misie Európskej únie v rámci SBOP v Mali (EUCAP Sahel Mali)

29.11.2014   
            
            
               SK
            
            
               Úradný vestník Európskej únie
            
            
               L 344/3
            
         PREKLAD
   DOHODA
   vo forme výmeny listov medzi Európskou úniou a Malijskou republikou o štatúte misie Európskej únie v rámci SBOP v Mali (EUCAP Sahel Mali)
   V Bruseli 20. októbra 2014
   Vážený pán,
   Únia v rámci svojej spoločnej bezpečnostnej a obrannej politiky nasadila vo februári 2013 vojenskú misiu na podporu výcviku ozbrojených síl Mali (EUTM Mali). V apríli 2014 Únia rovnakým spôsobom nasadila civilnú misiu na podporu vnútorných bezpečnostných síl v Mali (EUCAP Sahel Mali). Štatút EUCAP Sahel Mali a jej personálu podlieha medzinárodnej dohode uzavretej medzi Európskou úniou a Malijskou republikou.
   Ako si pamätáte, Malijská republika uzavrela 4. apríla 2013 dohodu o štatúte misie EUTM Sahel Mali v Malijskej republike. Ustanovenia uvedenej dohody až na niekoľko výnimiek v plnej miere vyhovujú potrebám EUCAP Sahel Mali. Preto Vám navrhujem, aby sa všetky ustanovenia uvedenej dohody (články 1 až 19) s výnimkou článku 1 ods. 3 písm. e) a článku 13 ods. 2 až 5 uplatňovali na misiu EUCAP Sahel Mali, pričom:
   
               —
            
            
               všetky odkazy na „EUTM Mali“ sa považujú za odkazy na „EUCAP Sahel Mali“;
            
         
               —
            
            
               pojem „vojenské veliteľstvo“ v článku 1 ods. 3 písm. a) sa nahrádza pojmom „veliteľstvo misie EUCAP Sahel Mali“;
            
         
               —
            
            
               vymedzenie pojmu „veliteľ misie“ v článku 1 ods. 3 písm. c) sa nahrádza týmto vymedzením: „‚veliteľ misie‘ je veliteľ EUCAP Sahel Mali na mieste operácií“;
            
         
               —
            
            
               slová „vojenský personál“ v článku 9 ods. 2 sa nahrádzajú slovami „personál“;
            
         
               —
            
            
               slová „vlastné ozbrojené sily“ v článku 10 ods. 3 sa nahrádzajú slovami „vlastní členovia personálu alebo civilní školitelia“.
            
         Bola by som Vám zaviazaná, keby ste ma informovali, či súhlasíte s týmito návrhmi.
   V prípade kladnej odpovede z Vašej strany bude tento list spolu s Vašou odpoveďou predstavovať právne záväznú medzinárodnú dohodu medzi Európskou úniou a Malijskou republikou o štatúte misie EUCAP Sahel Mali, ktorá nadobudne platnosť dňom prijatia Vášho listu s odpoveďou.
   Prijmite, prosím, vážený pán, prejav mojej najhlbšej úcty.
   
      Za Európsku úniu
   
   V Bamaku 31. októbra 2014
   Vážená pani,
   Ďakujem Vám za Váš list z 20. októbra 2014 týkajúci sa štatútu misie Európskej únie v rámci SBOP v Mali (EUCAP Sahel Mali) na území Malijskej republiky v tomto znení:
   „Únia v rámci svojej spoločnej bezpečnostnej a obrannej politiky nasadila vo februári 2013 vojenskú misiu na podporu výcviku ozbrojených síl Mali (EUTM Mali). V apríli 2014 Únia rovnakým spôsobom nasadila civilnú misiu na podporu vnútorných bezpečnostných síl v Mali (EUCAP Sahel Mali). Štatút EUCAP Sahel Mali a jej personálu podlieha medzinárodnej dohode uzavretej medzi Európskou úniou a Malijskou republikou.
   Ako si pamätáte, Malijská republika uzavrela 4. apríla 2013 dohodu o štatúte misie EUTM Sahel Mali v Malijskej republike. Ustanovenia uvedenej dohody až na niekoľko výnimiek v plnej miere vyhovujú potrebám EUCAP Sahel Mali. Preto Vám navrhujem, aby sa všetky ustanovenia uvedenej dohody (články 1 až 19) s výnimkou článku 1 ods. 3 písm. e) a článku 13 ods. 2 až 5 uplatňovali na misiu EUCAP Sahel Mali, pričom:
   
               —
            
            
               všetky odkazy na ‚EUTM Mali‘ sa považujú za odkazy na ‚EUCAP Sahel Mali‘;
            
         
               —
            
            
               pojem ‚vojenské veliteľstvo‘ v článku 1 ods. 3 písm. a) sa nahrádza pojmom ‚veliteľstvo misie EUCAP Sahel Mali‘;
            
         
               —
            
            
               vymedzenie pojmu ‚veliteľ misie‘ uvedené v článku 1 ods. 3 písm. c) sa nahrádza týmto vymedzením: ‚»veliteľ misie« je veliteľ EUCAP Sahel Mali na mieste operácií‘;
            
         
               —
            
            
               slová ‚vojenský personál‘ v článku 9 ods. 2 sa nahrádzajú slovami ‚personál‘;
            
         
               —
            
            
               slová ‚vlastné ozbrojené sily‘ v článku 10 ods. 3 sa nahrádzajú slovami ‚vlastní členovia personálu alebo civilní školitelia‘.
            
         Bola by som Vám zaviazaná, keby ste ma informovali, či súhlasíte s týmito návrhmi.
   V prípade kladnej odpovede z Vašej strany bude tento list spolu s Vašou odpoveďou predstavovať právne záväznú medzinárodnú dohodu medzi Európskou úniou a Malijskou republikou o štatúte misie EUCAP Sahel Mali, ktorá nadobudne platnosť dňom prijatia Vášho listu s odpoveďou.“
   Je mi cťou Vás informovať, že súhlasím s podmienkami navrhnutými vo Vašom liste.
   Prijmite, prosím, vážená pani, prejav mojej najhlbšej úcty.
   
      Za Malijskú republiku